**ชื่องานวิจัย/บทความ : ส่งเสริมไอคิว เด็ก กาฬสินธุ์ เก่งดีมีสุข Smart Kids 4.0 ชื่อผู้วิจัย** นางสุปิยา พิมพ์แก้วร่วมกับเจ้าหน้าที่โรงพยาบาลส่งเสริมสุขภาพตำบลบ้านนาตาหลิ่ว

**หน่วยงาน** โรงพยาบาลส่งเสริมสุขภาพตำบลบ้านนาตาหลิ่ว

**ปีที่จัดทำ** ปี 2562

**หลักการ/เหตุผล**

เด็กเป็นทรัพยากรที่มีคุณค่า และเป็นอนาคตของชาติที่ควรได้รับการเลี้ยงดูให้มีการเจริญเติบโตและพัฒนาการสมวัย ทั้งร่างกาย จิตใจ อารมณ์ และสติปัญญา ข้อมูลในปัจจุบันพบว่าพัฒนาการของเด็กไทยโดยเฉพาะความฉลาดทางสติปัญญา (IQ) มีแนวโน้มลดลง รพ.สต.บ้านนาตาหลิ่ว มีเด็ก 0-5 ปีจำนวน 88 คน พบพัฒนาการไม่สมวัย 34 คน จากการวิเคราะห์พบว่า ผู้ปกครองเด็กยังขาดทักษะในการกระตุ้นพัฒนาการเด็ก รพ.สต.บ้านนาตาหลิ่ว จึงได้จัดโครงการนี้ขึ้น

**วัตถุประสงค์**

เพื่อเฝ้าระวังและส่งเสริมพัฒนาการเด็ก **๐-๕** ปี โดยใช้คู่มือ DSPM และภูมิปัญญาท้องถิ่น โดยใช้เครือข่ายชุมชนเข็มแข็ง

**กลุ่มเป้าหมาย**

เด็ก **๐-๕** ปี และผู้ดูแลเด็ก

**เครื่องมือ**

**ขั้นตอนการดำเนินงาน**

๑. แต่งตั้งคณะกรรมการส่งเสริมอนามัยแม่ สร้างเสริมพัฒนาการลูกระดับตำบล

๒. อบรมการใช้คู่มือ DSPM สำหรับผู้ปกครอง ครู ศพด.

๓. อบรมให้ความรู้กลุ่มหญิงวัยเจริญพันธ์ตามนโยบายสาวไทยแก้มแดง

๔. อสม.สำรวจหญิงคู่รักที่แต่งงานใหม่ หรืออยู่กินฉันสามีภรรยา และจัดทำทะเบียนพ่อแม่แนะนำให้มาฝากครรภ์ก่อน 12 สัปดาห์

๕. รพ.สต.พัฒนาคลินิกเด็กดีและจัดให้มีมุมพัฒนาการเด็ก

๖. จัดการประกวดหนูน้อยสุขภาพดี

**คำสำคัญ**

**พัฒนาการ** คือ กระบวนการเปลี่ยนแปลงด้านวุฒิภาวะของอวัยวะระบบต่างๆและตัวบุคคล ทำให้เพิ่ม ความสามารถของบุคคลให้ทำหน้าที่ต่างๆได้อย่างมีประสิทธิภาพสูงขึ้น ทำสิ่งที่ยากและซับซ้อนยิ่งขึ้นได้ ตลอดจนการเพิ่ม ทักษะใหม่และความสามารถในการปรับตัวในภาวะใหม่ของบุคคลนั้น

**พัฒนาการสมวัย** คือ มีพัฒนาการในทุกๆ ด้านที่เหมาะสมตามช่วงวัย ได้แก่ พัฒนาการทางด้านภาษา,พัฒนาการทางด้านกล้ามเนื้อมัดใหญ่,พัฒนาการทางด้านกล้ามเนื้อมัดเล็ก,พัฒนาการการปรับตัว การเข้าสังคม และพัฒนาการด้านการช่วยเหลือตัวเอง

**ประเภทผลงาน ( ) เรื่องเล่า ( ) CQI ( ) R2R ( ) วิจัย**

**ผลการศึกษา**

๑. เกิดความร่วมมือของภาคีเครือข่ายในการผลักดันให้เด็กได้รับการตรวจ และกระตุ้นพัฒนาการ

๒. ผู้ปกครองเข้าร่วมอบรมการใช้คู่มือการประเมินพัฒนาการ DSPM ร้อยละ ๘๐

๓. เกิดแนวร่วมในการกระตุ้นพัฒนาการเด็กตามภูมิปัญญาท้องถิ่น โดย ผู้สูงอายุในโรงเรียนผู้สูงอายุประดิษฐ์ของเล่นพื้นบ้าน เล่านิทาน ในศูนย์พัฒนาเด็กเล็กสัปดาห์ละ ๑วัน

**ข้อเสนอแนะ**

๑.มีการจัดทำแผนเชิงรุกในระดับ รพ.สต สุขศาลา รณรงค์การตรวจประเมินพัฒนาการเด็ก ๐ – ๕ ปี ทุก ๓ เดือน

๒.กำหนดเป็นวาระตำบล เรื่องการตรวจคัดกรอง และส่งเสริมพัฒนาการเด็ก ๐-๕ ปี